
נוהל בית ספרי- הגשת בקשה למעבר בין כיתות אם
מטרת הנוהל: יצירת תהליך מוסדר, שקוף וחינוכי לבחינת בקשות למעבר כיתה, תוך שמירה על יציבות פדגוגית וחברתית של התלמידים והשכבה.
מסגרת זמן ושלב ראשון (עבור שכבת ז')
· תקופת הסתגלות (שכבת ז'):  מעברי כיתות יתקיימו רק אחרי חגי תשרי.
· רציונל: תקופה זו מוגדרת כזמן הסתגלות חיוני לחטיבה, למורים החדשים ולחברים לכיתה. ליווי מקצועי של מחנכ/ת הכיתה והיועצת יינתן לכל תלמיד/ה החווים קשיי קליטה.
· חריגים: מעברים בתקופה זו יאושרו רק במקרים חריגים וקיצוניים ביותר, באישור ישיר של מנהל/ת בית הספר.

מדרג הטיפול בבקשה (לכלל השכבות)
תהליך בחינת הבקשה יתבצע אך ורק לפי השלבים הבאים:
שלב א': שיחת תלמיד ומחנכ/ת כיתה
· התלמיד/ה פונה אל מחנכ/ת הכיתה ומציף את הקושי או את הרצון לעבור כיתה. 
· המחנכ/ת יקיים שיחת בירור ותמיכה עם התלמיד, במטרה להבין את סיבת הבקשה (חברתית, לימודית וכו') ולנסות למצוא פתרונות בתוך כיתת האם (למשל: שינוי מקום ישיבה, תיווך חברתי).
· תיעוד השיחה במשוב על ידי המחנכ/ת.
שלב ב': מעורבות יועצת השכבה
· במידה והקושי ממשיך לאחר התערבות המחנכ/ת (או אם מדובר בקושי רגשי/חברתי מורכב), הנושא מועבר ליועצת השכבה.
· היועצת תקיים שיחה אישית עם התלמיד/ה ובמידת הצורך תקיים תצפית או שיח מול גורמים נוספים (מורים מקצועיים שמכירים את התלמיד).
· מטרת השלב: לבחון האם מוצו כל הכלים הפדגוגיים והרגשיים בכיתה הנוכחית.
שלב ג': שיחת הורים וצוות
· במידה והיועצת והמחנכ/ת רואים לנכון להמשיך בתהליך, תתקיים שיחה רשמית עם הורי התלמיד/ה.
· בשיחה יוצגו הנתונים, ייבחן הרציונל של המעבר, ותוסבר המשמעות (הסתגלות מחדש, פרידה מחברים וכו').
· בשלב זה, ההורים והתלמיד/ה יתבקשו להגיש מכתב בקשה רשמי ובכתב המפרט את סיבות המעבר.
שלב ד': ועדת מעברים בית-ספרית (החלטה)
· הבקשה תעלה לדיון בוועדה מקצועית הכוללת את: מנהלת , רכז/ת השכבה, יועצת השכבה ומחנכ/ת הכיתה.
· הוועדה תבחן את טובת התלמיד/ה לצד שיקולים מערכתיים (איזון מגדרי בכיתה הקולטת, גודל הכיתה, הרכב חברתי וכו').
· תשובה רשמית תימסר להורים בכתב בתוך 7 ימי עבודה ממועד התכנסות הוועדה.

· קיימת לצוות האפשרות לגמישות ולעריכת שינויים מהירים בתחילת שנה עם שיבוצים של תלמידים חדשים והרכבי כיתות  מתוך צרכים רגשיים שמזוהים  עם תחילת הרצת הכיתה .

· בחירת הכיתה למעבר- התלמיד יכול לבקש כיתה למעבר, למעט לכיתת ספורט או נחשון. הבקשה תידון בהתאם לאפשרי מבחינת מקום או הרכב הכיתה.

· בקשה למעבר לכיתת ספורט - במידה ויש מקום בכיתה וכמובן התאמת התלמיד.ה מבחינת יכולות גופניות והשתתפות פעילה בשיעורי חנ"ג.

· בקשה למעבר לכיתת נחשון - במידה ויש מקום בכיתה וכמובן התאמת התלמיד.ה מבחינת הישגים במתמטיקה , הקבצה א', כישורים חברתיים והתנהגות.

· התניית המעבר במקום פנוי: תלוי במספר תלמידי הכיתה.

· תקופת ניסיון: עם אישור המעבר, נקבעת תקופת הסתגלות של שבועיים. בתום שבועיים תתקיים שיחת משוב עם היועצת לבדיקת ההשתלבות.

· [bookmark: _GoBack]מדיניות "שנת לימודים מלאה" : כדי למנוע טלטלה, מעבר כיתה הוא סופי ויתקיים במהלך אותה שנת לימודים כולה.

